Derítsük ki az igazságot! | Hír.ma
Szerző: Ancsy itt: 18+, Ezoterikus hírek 2015.06.22 11:45
Rántsuk le a leplet a titkokról, hazugságokról egy könnyű varázslat segítségével! Az emberek gyakran rejtegetnek egymás elől valamit. Lehet, hogy érezzük, hogy a főnökünk titkol valamit, vagy a szerelmünk, esetleg az egyik rokonunk, barátunk nem mond igazat.
Az ilyen helyzetekben megpróbáljuk kinyomozni, hogy miről lehet szó, ám olykor hiába minden földi módszer, egyikkel sem sikerül megtudnunk az igazat.
Ha úgy hisszük, hogy valaki hazudik nekünk, vagy rejteget előlünk valamit, és már unjuk, hogy hetek óta őrlődünk, akkor végezzük el a következő szertartást, hogy megtudjuk azt, amire annyira kíváncsiak vagyunk!
Kálmos vagy körömvirág olaj
Nagyon fontos, hogy olyan napra időzítsük a rituálét, amikor a hold fogyó fázisban van! Első lépésként gyújtsuk meg a kakukkfüvet, a tömjént, majd füstöljük ki a nyitott bejárati ajtón! Ez lesz az, amivel meghívjuk az igazságot.
Most menjünk arra a területre, ahol a szertartás elvégezzük! Gyújtsuk meg a lila gyertyát, amit kenjünk be az olajjal. Ezt követően írjuk fel kilenc darab papírra annak a nevét, akinek szeretnénk megtudni a titkát. A kupacra tegyük rá a keresztet.
Következő lépésként a saját nevünket írjuk rá kilenc papírkára, amit helyezzünk a keresztre. Erre erősítsük rá a gyertyát, amit hét napig, éjszakánként kell égetnünk. Mindegyik este mondjuk el ezt:
„Kikényszerítem belőled az igazságot, el kell mondanod mindent, amit tudni vágyok!”
A hetedik nap után csomagoljuk be a gyertya maradványait, a papírokat és a keresztet egy fehér anyagba, majd hajítsuk a folyóba, vagy dobjuk át egy útkereszteződésen. Ha mindent jól csináltunk, akkor hamarosan kiderül az igazság.
titok varázslat igazság hazugság mágia ezotéria szertartás kiderül kellék kideríteni elmond